CELEX: 32015R0292
Language: fi
Date: 2015-02-24 00:00:00
Title: Komission täytäntöönpanoasetus (EU) 2015/292, annettu 24 päivänä helmikuuta 2015 , hiilidioksidin hyväksymisestä tehoaineena käytettäväksi biosidivalmisteissa valmisteryhmässä 15  ETA:n kannalta merkityksellinen teksti

25.2.2015   
            
            
               FI
            
            
               Euroopan unionin virallinen lehti
            
            
               L 53/3
            
         KOMISSION TÄYTÄNTÖÖNPANOASETUS (EU) 2015/292,
   annettu 24 päivänä helmikuuta 2015,
   hiilidioksidin hyväksymisestä tehoaineena käytettäväksi biosidivalmisteissa valmisteryhmässä 15
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1), ja erityisesti sen 90 artiklan 2 kohdan,
   sekä katsoo seuraavaa:
   
               (1)
            
            
               Alankomaat vastaanotti 22 päivänä helmikuuta 2012 hakemuksen Euroopan parlamentin ja neuvoston direktiivin 98/8/EY (2) 11 artiklan 1 kohdan mukaisesti hiilidioksidin sisällyttämiseksi tehoaineena sen liitteeseen I käytettäväksi kyseisen direktiivin liitteessä V määritellyssä valmisteryhmässä 15 (lintumyrkyt).
            
         
               (2)
            
            
               Alankomaat toimitti komissiolle 30 päivänä elokuuta 2013 direktiivin 98/8/EY 11 artiklan 2 kohdan mukaisesti arviointiraportin suosituksineen.
            
         
               (3)
            
            
               Biosidivalmistekomitea valmisteli 17 päivänä kesäkuuta 2014 Euroopan kemikaaliviraston lausunnon ottaen huomioon arvioinnista vastaavan toimivaltaisen viranomaisen päätelmät.
            
         
               (4)
            
            
               Kyseisen arviointikertomuksen mukaan valmisteryhmässä 15 käytettävien hiilidioksidia sisältävien biosidivalmisteiden voidaan olettaa täyttävän direktiivin 98/8/EY 5 artiklassa säädetyt vaatimukset, jos tiettyjä valmisteiden käyttöä koskevia spesifikaatioita ja edellytyksiä noudatetaan.
            
         
               (5)
            
            
               Siksi on aiheellista hyväksyä hiilidioksidin käyttö valmisteryhmään 15 kuuluvissa biosidivalmisteissa, jos kyseisiä spesifikaatioita ja edellytyksiä noudatetaan.
            
         
               (6)
            
            
               Koska arvioinneissa ei käsitelty nanomateriaaleja, hyväksymisen ei asetuksen (EU) N:o 528/2012 4 artiklan 4 kohdan nojalla tulisi kattaa kyseisiä materiaaleja.
            
         
               (7)
            
            
               Tässä asetuksessa säädetyt toimenpiteet ovat pysyvän biosidivalmistekomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään hiilidioksidi käytettäväksi tehoaineena biosidivalmisteissa valmisteryhmässä 15 siten, että sovelletaan liitteessä vahvistettuja spesifikaatioita ja edellytyksiä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä helmikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 167, 27.6.2012, s. 1.
   
      (2)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).
   
      LIITE
      
                  Yleisnimi
               
               
                  IUPAC-nimi
                  Tunnistenumerot
               
               
                  Tehoaineen vähimmäispuhtausaste (1)
                  
               
               
                  Hyväksymispäivä
               
               
                  Hyväksymisen päättymispäivä
               
               
                  Valmisteryhmä
               
               
                  Erityisedellytykset (2)
                  
               
            
                  Hiilidioksidi
               
               
                  IUPAC-nimi:
                  Hiilidioksidi
                  EY-numero: 204-696-9
                  CAS-numero: 124-38-9
               
               
                  999 mL/L
               
               
                  1. kesäkuuta 2015
               
               
                  31. toukokuuta 2025
               
               
                  15
               
               
                  Valmisteen arvioinnissa on kiinnitettävä erityistä huomiota altistumiseen, riskeihin ja tehoon, jotka liittyvät lupahakemuksen kattamiin käyttötarkoituksiin mutta joita ei ole käsitelty tehoaineen riskinarvioinnissa unionin tasolla.
                  Biosidivalmisteiden lupien on täytettävä seuraavat edellytykset:
                  
                              1)
                           
                           
                              Valmisteita toimitetaan ainoastaan koulutetuille ammattikäyttäjille ja vain heidän käyttöönsä.
                           
                        
                              2)
                           
                           
                              Käyttäjien suojelemiseksi toteutetaan asianmukaisia toimia, kuten varmistetaan tarvittaessa henkilösuojainten saatavuus.
                           
                        
                              3)
                           
                           
                              Sivullisten suojelemiseksi toteutetaan tarvittavat toimenpiteet, kuten estetään sivullisten pääsy käsittelyalueelle.
                           
                        
                              4)
                           
                           
                              Annostelulla ja käyttöohjeilla varmistetaan, että linnut lopetetaan ilman tarpeetonta kipua ja tuskaa.
                           
                        
                              5)
                           
                           
                              Käytön edellytyksissä määritetään, että hiilidioksidia käytetään ainoastaan viimeisenä keinona noudattaen integroidun tuholaistorjunnan strategiaa, jossa tavoitteena on rajoittaa kyseisen keinon käyttöä.
                           
                        
            
         (1)  Tässä sarakkeessa ilmoitettu puhtaus on tehoaineen vähimmäispuhtausaste, jota on käytetty asetuksen (EU) N:o 528/2012 8 artiklan mukaisesti tehtyä arviointia varten. Markkinoille saatetussa valmisteessa olevan tehoaineen puhtausaste voi poiketa vähimmäispuhtausasteesta, jos sen on todettu teknisesti vastaavan arvioitua tehoainetta.
      
         (2)  Asetuksen (EU) N:o 528/2012 liitteeseen VI sisältyvien yleisten periaatteiden noudattamista varten arviointikertomusten sisältö ja päätelmät asetetaan saataville komission internetsivustolle osoitteessa: http://ec.europa.eu/environment/chemicals/biocides/index_en.htm.